./data/phi0474/phi043/phi0474.phi043.perseus-lat1.xml
M. Tullius Cicero
Me, inquit ille, quonam modo?  Quia animum adverti nuper, cum essemus in Formiano, te familiae valde interdicere, ut uni dicto audiens esset   Quippe vilico   Quid? domi pluresne praesunt negotiis tuis?  Immo vero unus, inquit   Quid? totam domum num quis alter praeter te regit?  Minime vero   Quin tu igitur concedis idem in re publica, singulorum dominatus, si modo iusti sint, esse optimos?  Adducor, inquit, ut prope modum adsentiar